Diari Oficial de la Generalitat Valenciana


Sumari del DOGV 8158, del 27-10-2017 (2017/9372)

RESOLUCIÓ de 19 d'octubre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges documentals.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8158

Data del DOGV
:   27-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9372


Data del document
:   19-10-2017

Organisme emissor
:   Culturarts Generalitat

Tipus de document
:   Resolució

Correcció d'errades

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 19 d'octubre de 2017, del president de CulturArts Generalitat, per a la concessió d'ajudes per a la producció audiovisual en les modalitats de llargmetratges documentals. [2017/9372]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.17), en atenció als següents:  
  
  
Antecedents de fet  
Primer. Per mitjà de la Resolució de 20 d'abril de 2017 es va convocar la concessió d'ajudes per a la producció audiovisual, d'acord amb el que preveu l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
  
Segon. De conformitat amb el que estableix l'apartat primer del resolc quart de la convocatòria, el termini de presentació de sol·licituds era de 30 dies naturals, comptadors des de l'endemà de la publicació de la convocatòria en el Diari Oficial de la Generalitat Valenciana, per la qual cosa va finalitzar el 29 de maig de 2017, i s'han presentat, per part de les diferents empreses interessades, vint-i-nou (29) les sol·licituds corresponents a llargmetratges documentals, dèsset (17) de les quals corresponen a projectes de llargmetratges documentals culturals A i dotze (12) les sol·licituds corresponen a llargmetratges documentals culturals B.  
  
Tercer. Per l'Acord del president de CulturArts Generalitat, de 29 de juny de 2017, es va nomenar la comissió tècnica de valoració de les sol·licituds, prevista en el resolc cinqué de la Resolució de 20 d'abril de 2017, corresponent a les modalitats de llargmetratges documentals culturals A i B.  
  
Quart. Constituïda a aquest efecte i reunida en sessions el 25 de juliol de 2017 i el 7 de setembre de 2017, va procedir a valorar, per cada modalitat, les sol·licituds i els seus projectes d'acord amb els criteris aplicables establits en el resolc sisé, apartat 3, de la Resolució de 20 d'abril de 2017, i s'emeten els corresponents informes i propostes.  
  
Cinqué. En vista dels informes i propostes de la comissió tècnica de valoració, el director general de CulturArts Generalitat va formular proposta de resolució a l'empara del que preveu el punt 7 de l'article 6 de l'Ordre 33/2016.  
  
Fonaments de dret  
Primer. Les disposicions de caràcter bàsic contingudes en la Llei 38/2003, de 17 de novembre, general de subvencions (BOE 276, 18.11.2003), i en el Reial decret 887/2006, de 21 de juliol, pel qual s'aprova el Reglament de desplegament d'aquesta llei (BOE 176, 21.07.2006).  
  
Segon. La Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) i, especialment, el que estableix el títol X.  
  
Tercer. L'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), per la qual s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre de bases reguladores).  
  
Quart. La Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual (DOGV 8028, 27.04.17).  
  
Cinqué. El Decret 141/2014, de 5 de setembre, del Consell, publicat en el DOGV 7355, de 08.09.2014, pel qual es modifica el Reglament d'organització i funcionament de CulturArts Generalitat, aprovat pel Decret 5/2013, de 4 de gener, que preveu en l'article 2, punt 2, lletra l), entre les funcions d'aquesta entitat pública, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat.  
Per la seua banda, l'article 4, punt 2, lletra j), disposa que correspon a Presidència: «Convocar i resoldre la concessió d'incentius, ajudes i subvencions i aprovar les bases corresponents».  
  
Per tot això, en virtut dels antecedents de fet i fonaments de dret citats i la resta de normativa d'aplicació, vista l'acta i la proposta evacuada per la comissió tècnica, així com la proposta de resolució elevada pel director general de CulturArts Generalitat, atenent el que preveu l'article 7 de l'ordre bases reguladores i en l'exercici de les competències per a la concessió de les ajudes que tinc atribuïdes d'acord amb els preceptes esmentats, resolc:  
  
Primer  
Concedir les ajudes a les empreses beneficiàries que s'indiquen en l'annex I, de la present resolució, d'acord amb la puntuació obtinguda segons la baremació de la comissió tècnica de valoració i atenent el que estableix el resolc segon de la Resolució de 20 d'abril que preveu un import de 400.000 - per a llargmetratges documentals culturals A i de 270.000 - per a llargmetratges documentals culturals B; en el dos casos distribuïts entre les anualitats de 2017, 2018 i 2019.  
  
No obstant això, s'ha aplicat el que estableix l'apartat 5 del resolc sisé de la resolució esmentada: «En el cas que en una modalitat no poguera cobrir-se l'import sol·licitat per l'últim projecte per no arribar el pressupost per a assignar la totalitat de l'ajuda sol·licitada, serà la comissió la que proposarà si aquest import s'assigna a aquest sol·licitant o es trasllada aquest import a una altra modalitat o gènere on puga ser més efectiva la seua assignació».  
En conseqüència, d'acord amb la proposta de la comissió tècnica de valoració, es destina l'economia de la modalitat de llargmetratges documentals culturals A, que ascendeix a 14.442,00 euros, a l'últim projecte a què s'assigna ajuda de la modalitat llargmetratges documentals culturals B, Amazonía y utopía, de la productora Tiempos Difíciles Films, SL, per al qual inicialment es va proposar la concessió de 41.660,00 ?, als quals se sumen els 14.442,00 ?; i resulta, en conseqüència, un total de 56.102,00 ?, dels 72.000 - sol·licitats, per a la realització del projecte mencionat.  
  
Segon  
Nomenar, en cada modalitat, com a suplents, les empreses indicades en l'annex II per ordre de puntuació, en què recaurà l'ajuda en cas de possibles renúncies, d'acord amb el que preveu l'article 7, punt 3, de l'ordre bases reguladores i els projectes del qual no han sigut estimats, amb indicació de la puntuació atorgada a cada un d'aquests en funció dels criteris de valoració previstos en la convocatòria esmentada.  
  
  
Tercer  
Denegar la ajuda a les sol·licituds presentades per a la producció audiovisual de llargmetratges documentals corresponents als projectes indicats en l'annex III, d'acord amb el que preveu el punt 3.1 del resolc sisé de la Resolució de 20 d'abril:  
«En cada una de les modalitats es farà una mitjana de les valoracions de guió realitzada pels analistes experts de la comissió, i només passaran a les fases següents el 60 % dels projectes presentats atenent l'ordre resultant de la valoració de guió. A aquests efectes no es computaran els projectes que no hagen aportat un guió complet.  
L'últim projecte que supere aquesta fase serà aquell que sent seleccionat supose exactament el 60 % o un percentatge superior sempre que sense comptabilitzar-lo el percentatge siga inferior al 60 %».  
Quart  
Les persones i entitats beneficiàries hauran de complir les obligacions i normes de justificació previstes en els resolcs huité i nové de la Resolució de 20 d'abril de 2017, del president de CulturArts Generalitat, per la qual es convoca la concessió d'ajudes per a la producció audiovisual.  
D'acord amb el que estableix l'article 12, punt 7, de l'ordre bases reguladores, i en el resolc nové, punt 1, de la Resolució de 20 d'abril, el termini màxim per a la presentació dels documents justificatius de les subvencions serà el 29 de desembre per a l'anualitat 2017 i el 31 de desembre per a les anualitats de 2018 i 2019.  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser objecte de recurs, potestativament, en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del president de CulturArts Generalitat, en qualitat d'òrgan competent per a concedir les ajudes, en el termini d'un mes comptador des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant dels jutjats contenciosos administratius de València, en el termini de dos mesos comptadors des de l'endemà de la publicació en el Diari Oficial de la Generalitat Valenciana.  
  
València, 19 d'octubre de 2017. El president de CulturArts Generalitat: Vicent Marzà Ibáñez.